TEHTÄVÄ 1.
Oppimispäiväkirja – Lasten leikin havainnointi työelämässä
Tehtävän kuvaus:
Tehtävänäsi on seurata ja havainnoida lasten leikkiä työelämäyksikössäsi. Havainnoinnin tavoitteena on syventää ymmärrystäsi leikin merkityksestä lapsen kehitykselle sekä ohjaajan roolista leikin tukemisessa ja mahdollistamisessa.
1. Valitse havainnointitilanne
Valitse vähintään kaksi hetkeä tai tilannetta, jolloin lapset ovat selvästi leikin äärellä. Leikki voi olla joko lapsilähtöistä tai aikuisten ohjaamaa, sisä- tai ulkoleikkiä.
2. Havainnoi ja kirjaa:
· Millaisia leikkejä lapset leikkivät?
· Kuinka monta lasta osallistui ja minkä ikäisiä he olivat?
· Millainen oli lasten välinen vuorovaikutus?
· Mitä välineitä tai materiaaleja leikissä käytettiin?
· Millainen rooli kasvattajalla oli tilanteessa? Osallistuitko itse, miten?
· Miten oma osallistumisesi vaikutti leikkiin?
3. Pohdi:
Kirjoita havainnoistasi oppimispäiväkirjaan, jossa reflektoit kokemustasi. Voit käyttää apuna seuraavia kysymyksiä:
· Mitä leikki kertoi lasten sosiaalisista taidoista, luovuudesta tai tunneilmaisusta?
· Mitä opit leikin merkityksestä lapsen kehitykselle?
· Millaisia taitoja lastenohjaaja tarvitsee leikin tukemisessa?
· Miten voit itse kehittyä leikin ohjaamisessa tai mahdollistamisessa?
4. Palautus:
· Kirjoita tai videoi oppimispäiväkirja selkeästi ja omakohtaisesti.
· Pituus noin 1–2 sivua 
· Palauta oppimispäiväkirja Pedanetiin viikon 41 loppuun mennessä.






TEHTÄVÄ 2.
Varhaiskasvatuksen pedagogisen toiminnan suunnittelu ja ohjaaminen työelämässä
Tehtävän kuvaus:
Tehtävänäsi on suunnitella, toteuttaa ja arvioida yksi ohjaamasi toiminta varhaiskasvatuksen yksikössä työelämäjaksosi aikana. Toiminta voi liittyä esimerkiksi leikkiin, liikuntaan, musiikkiin, askarteluun, satuhetkeen tai muuhun varhaiskasvatussuunnitelman mukaiseen toimintaan.
Tämän tehtävän tavoitteena on vahvistaa käytännön taitojasi toiminnan suunnittelussa, toteutuksessa ja arvioinnissa lastenohjaajan näkökulmasta.

1. Suunnittele toiminta
· Valitse ryhmälle sopiva tavoitteellinen toiminta.
· Perustele valintasi: Miten toiminta tukee kyseisten lapsen kehitystä, oppimista tai hyvinvointia?
· Tee kirjallinen OHJATUN TOIMINNAN SUUNNITELMA Portaanpään omalla lomakkeella.

2. Toteuta toiminta
· Toteuta toiminta työelämässä sovitussa tilanteessa.
· Huomioi lasten osallisuus, yksilölliset tarpeet ja turvallisuus.

3. Arvioi toimintaasi
Kirjoita ohjaamastasi toiminnasta lyhyt raportti tai tee pieni video, jossa kerrot ja pohdit:
· Miten pedagogiikka tuli näkyväksi suunnittelemassasi toiminnassa?
· Miten lasten osallisuus toteutui?
· Miten otit huomioon ryhmän tarpeet ja yksittäiset lapset?
· Mitä onnistui hyvin ja mitä tekisit toisin seuraavalla kerralla?
· Mitä opit ohjaamisesta ja omista ohjaustaidostasi?
4. Tehtävän palautus:
· Valmistaudu kertomaan viikon 41 lähiopetustunneilla omasta suunnittelu- ja ohjausprosessista. Tarvittaessa tee itsellesi kerronnan tueksi lyhyt Powerpoint tai muistiinpanot.

